Ma ne vez ket santet gant ar gelennerien (er ster ledan : ar re a sav levrioù-kelenn koulz hag ar re a ra ganto) pegen pouezus eo ar reolennoù emaomp o paouez studiañ, ma ne lakaont ket o foan da reizhañ holl boelladennoù o skolidi diouzh ar reolennoù-se, neo ket souezhus ne vije ket graet diouto gant an deskerien. Ret eo anzav, siwazh, neus ket kalz levrioù-deskiñ a bouez a-walch war ar poent-se. Ha ret eo din lavarout ouzhpenn ne anavezan studiadenn hir ha klok ebet diwar-benn ereadurezh ar yezh. Tezennoù hir a zo war an distagadur, ar morfologiezh (studi elfennoù diazez ar yezh : anvioù, verboù hag ar rest) hag ar geriadur (gwelout labourioù Gw. ar Menn) ; neus ket war ereadurezh ar frazenn.